CELEX: 62011CN0235
Language: sk
Date: 2011-05-17 00:00:00
Title: Vec C-235/11 P: Odvolanie podané 17. mája 2011 : Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (ôsma komora) z  3. marca 2011 vo veci T-589/08, Evropaïki Dynamiki/Komisia

16.7.2011   
            
            
               SK
            
            
               Úradný vestník Európskej únie
            
            
               C 211/17
            
         Odvolanie podané 17. mája 2011: Evropaïki Dynamiki — Proigmena Systimata Tilepikoinonion Pliroforikis kai Tilematikis AE proti rozsudku Všeobecného súdu (ôsma komora) z 3. marca 2011 vo veci T-589/08, Evropaïki Dynamiki/Komisia
   (Vec C-235/11 P)
   2011/C 211/34
   Jazyk konania: angličtina
   
      Účastníci konania
   
   
      Odvolateľ: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (v zastúpení: N. Korogiannakis a M. Dermitzakis, advokáti)
   
      Ďalší účastník konania: Európska komisia
   
      Návrhy odvolateľa
   
   Odvolateľ navrhuje, aby Súdny dvor:
   
               —
            
            
               zrušil rozhodnutie Všeobecného súdu,
            
         
               —
            
            
               zrušil rozhodnutie Komisie (GR ENV) nevybrať ponuky predložené odvolateľom v súvislosti s každou z troch častí otvoreného verejného obstarávania ENV.C2/FRA/2008/0017 „Rámcová zmluva pre systém obchodovania s emisiami CITL/CR“ (2008/S72-096229) a zadať tieto zákazky inému uchádzačovi,
            
         
               —
            
            
               vrátil vec Všeobecnému súdu na účely preskúmania nedoriešených otázok v súvislosti s dvoma časťami, vrátane návrhu na náhradu škody, ktorý Všeobecný súd ešte nepreskúmal,
            
         
               —
            
            
               nariadil Komisii, aby zaplatila trovy konania, vrátene trov vynaložených v rámci pôvodného konania, a to aj v prípade zamietnutie tohto odvolania, ako aj trovy vynaložené v rámci tohto odvolania, v prípade, že mu bude vyhovené.
            
         
      Odvolacie dôvody a hlavné tvrdenia
   
   Podľa odvolateľa by mal byť napadnutý rozsudok zrušený z týchto dôvodov:
   
               —
            
            
               zjavne nesprávne posúdenie a nedostatok odôvodnenia,
            
         
               —
            
            
               Všeobecný súd pri posúdení povinnosti odôvodnenia, ktorú má verejný obstarávateľ, nesprávne vyložil článok 100 ods. 2 rozpočtového nariadenia (1), ako aj článok 149 vykonávacích pravidiel (2),
            
         
               —
            
            
               Všeobecný súd sa dopustil nesprávneho právneho posúdenia, keď zamietol tvrdenia odvolateľa týkajúce sa porušenia zásady rovnosti zaobchádzania.
            
         
      (1)  Ú. v. ES L 248, s. 1; Mim. vyd. 01/004, s. 74.
   
      (2)  Ú. v. ES L 357, s. 1; Mim. vyd. 01/004, s. 145.